stanford-oval/wikipedia huggingface dataset:
Eksymä
Eksymän matematiikkaa

Eksymää E kompassisuunnan funktiona voidaan mallintaa kaavalla
Kaavan kertoimet a-e määritetään esimerkiksi pienimmän neliösumman menetelmällä havaintojoukon perusteella. Verraten pienelläkin havaintomäärällä on mahdollista tuottaa käytännön tarpeisiin riittävän tarkka eksymäkäyrä. Esimerkki: Yhdeksästä havainnosta
| Kompassisuunta | Eksymä |
| --- | --- |
0: -14
40: -8
80: -4
120: 5
160: 9
200: 16
240: 10
280: 1
320: -6
voidaan määrittää arvot
a = 1,0
b = -2,9
c = -12,5
d = 1,1
e = -0,4
Näiden pohjalta voidaan piirtää eksymäkäyrä.
Eksymäkäyrä merkitty punaisella ja havaintopisteet sinisillä ympyröillä. (360 asteen kohdalla oleva havainto on sama kuin 0 asteen.)
Paul Héroult

Paul Héroult
Paul-Louis-Toussaint Héroult (10. huhtikuuta 1863 Thury-Harcourt, Ranska — 9. toukokuuta 1914 Antibesin lähistöllä) oli ranskalainen kemisti. Héroult keksi alumiinin sähkömetallurgisen valmistamismenetelmän sekä kehitti valokaariuunin, jota tarvitaan teräksen valmistukseen. Uusi alumiinin valmistusmenetelmä, joka tunnetaan nimellä Hall–Héroult-menetelmä, alensi metallin hintaa ja mahdollisti halvan alumiinin ja sen johdannaisten laajamittaisen hyödyntämisen.
Dak Prescott

| Dak Prescott |
| --- | --- |
 Prescott vuonna 2017
Henkilötiedot
Syntynyt: 29. heinäkuuta 1993 (ikä 31) Sulphur, Louisiana
Kansalaisuus:   Yhdysvallat
Amerikkalaisen jalkapallon pelaaja
Pituus:  188 cm
Paino:  108 kg
Pelipaikka:  Pelinrakentaja
Seura
Pelinumero:  4
Seura:  Dallas Cowboys
Sarja:  NFL
Pelaajaura
NFL-varaus:  135., 2016
Pääsarjaura:  2016–
Rayne Dakota "Dak" Prescott (s. 29. heinäkuuta 1993 Sulphur) on yhdysvaltalainen amerikkalaisen jalkapallon pelaaja. Prescottin pelipaikka on pelinrakentaja. Prescott on edustanut koko ammattilaisuransa Dallas Cowboysia, joka varasi hänet vuoden 2016 varaustilaisuuden 135. pelaajana.
Collegeura

Prescott edusti Mississippin osavaltionyliopistoa vuosina 2012–2016. Ensimmäisenä vuotenaan hän pelasi Tyler Russellin varamiehenä. Hän pelasi kauden aikana 12 ottelussa syöttäen niissä neljä touchdownia. Hän myös juoksi itse neljä maalia. Myös toisena vuotenaan Prescott aloitti Russellin varamiehenä, mutta nousi aloittavaksi pelinrakentajaksi Russellin loukkaannuttua. Hän pelasi kauden aikana 11 ottelua syöttäen niissä kymmenen touchdownia ja seitsemän syötönkatkoa. Hän myös juoksi itse 13 maalia. Vuonna 2014 hän oli joukkueensa aloittava pelinrakentaja. Hän johdatti joukkueensa Orange Bowliin. Kauden aikana hän pelasi 13 ottelua, joissa heitti 3 449 jaardia, 27 touchdownia ja 11 syötönkatkoa. Hän myös juoksi 14 touchdownia. Hän rikkoi kauden aikana monia koulun ennätyksiä. Viimeisenä vuotenaan hän pelasi 13 ottelua syöttäen niissä 29 touchdownia, heittäen 3 793 jaardia ja viisi syötönkatkoa. Hän teki kymmenen juoksumaalia. Hän rikkoi jälleen samalla monia koulunsa ennätyksiä.
NFL

Prescott varattiin vuoden 2016 varaustilaisuuden 135. pelaajana neljännellä kierroksella. Hänet varasi Dallas Cowboys. Hän solmi Cowboysin kanssa neljän vuoden tulokassopimuksen, jonka arvo oli noin 2,7 miljoonaa dollaria. Ennen kauden aloitusta Cowboysin aloittava pelinrakentaja Tony Romo loukkaantui, jolloin Prescott aloitti kauden aloittavana pelinrakentaja. Prescott pelasi lopulta kauden jokaisessa ottelussa heittäen 3 667 jaardia, 23 touchdownia ja neljä syötönkatkoa. Hän teki myös kuusi juoksumaalia. Cowboys voitti National Football Conferencen, mutta pudotuspelien toisella kierroksella Cowboys hävisi Green Bay Packersille 34–31. Prescott heitti tuossa ottelussa 302 jaardia ja kolme touchdownia, mutta heitti ottelussa myös yhden syötönkatkon. Prescott valittiin kauden päätteeksi vuoden tulokkaaksi ja tulokashyökkääjäksi. Hänet valittiin myös Pro Bowliin.
Kaudella 2017 hän pelasi jokaisessa 16 runkosarjan ottelussa. Hän syötti 22 touchdownia, 13 syötönkatkoa ja yhteensä 3 324 jaardia. Hän teki myös itse kuusi juoksumaalia. Cowboys ei kuitenkaan päässyt pudotuspeleihin.
Kaudella 2018 Prescott johdatti Cowboysin jälleen pudotuspeleihin pelaten kaikissa 16 runkosarjan ottelussa. Hän hetti 3 885 jaardia, 22 touchdownia ja 8 syötönkatkoa. Hän teki myös kuusi juoksumaalia. Pudotuspeleissä Cowboys voitti villikortti-kierroksella Seattle Seahawksin 24–22. Prescott heitti ottelussa yhden maalin, juoksi yhden maalin ja teki yhteensä 226 syöttöjaardia. Toisella kierroksella Los Angeles Rams pudotti Cowboysin jatkosta 30–22. Prescott teki myös tässä ottelussa yhden juoksumaalin ja heitti yhden touchdownin. Hänet valittiin toistamiseen Pro Bowliin.
Kaudella 2019 Prescott pelasi jälleen kaikki 16 ottelua runkosarjassa. Cowboys ei päässyt pudotuspeleihin. Prescott heitti kauden aikana 4 902 jaardia, 30 touchdownia ja 11 syötönkatkoa. Hän myös juoksi itse kolme maalia.
Syyskuussa 2024 Prescott teki Cowboysin kanssa nelivuotisen ja yhteensä 240 miljoonan dollarin arvoisen jatkosopimuksen.
Tilastot > College

| Vuosi | Yliopisto | Ottelut | Yritykset | Onnistuneet heitot | Jaardit | Touchdownit | Syötönkatkot |
| --- | --- | --- | --- | --- | --- | --- | --- |
| 2012 | Mississippi State | 12 | 29 | 18 | 194 | 4 | 0 |
| 2013 | Mississippi State | 11 | 267 | 156 | 1 940 | 10 | 7 |
| 2014 | Mississippi State | 13 | 396 | 244 | 3 449 | 27 | 11 |
| 2015 | Mississippi State | 13 | 477 | 316 | 3 793 | 29 | 5 |
Tilastot > NFL

| Vuosi | Joukkue | Ottelut | Yritykset | Onnistuneet heitot | Jaardit | Touchdownit | Syötönkatkot |
| --- | --- | --- | --- | --- | --- | --- | --- |
| 2016 | Dallas Cowboys | 16 | 459 | 311 | 3 667 | 23 | 4 |
| 2017 | Cowboys | 16 | 490 | 308 | 3 324 | 22 | 13 |
| 2018 | Cowboys | 16 | 526 | 356 | 3 885 | 22 | 8 |
| 2019 | Cowboys | 16 | 596 | 388 | 4 902 | 30 | 11 |
Aiheesta muualla

Kuvia tai muita tiedostoja aiheesta Dak Prescott Wikimedia Commonsissa
NFL:n aloittavat pelinrakentajat (viikko 1, kausi 2021)
| NFC> NFC West | NFC> NFC North | NFC> NFC East | NFC> NFC South | AFC> AFC West | AFC> AFC North | AFC> AFC East | AFC> AFC South |
| --- | --- | --- | --- | --- | --- | --- | --- |
| Kyler Murray (Arizona Cardinals) | Andy Dalton (Chicago Bears) | Dak Prescott (Dallas Cowboys) | Tom Brady (Tampa Bay Buccaneers) | Teddy Bridgewater (Denver Broncos) | Joe Burrow (Cincinnati Bengals) | Josh Allen (Buffalo Bills) | Carson Wentz (Indianapolis Colts) |
| Jimmy Garoppolo (San Francisco 49ers) | Jared Goff (Detroit Lions) | Jalen Hurts (Philadelphia Eagles) | Matt Ryan (Atlanta Falcons) | Tyrod Taylor (Los Angeles Chargers) | Baker Mayfield (Cleveland Browns) | Tua Tagovailoa (Miami Dolphins) | Trevor Lawrence (Jacksonville Jaguars) |
| Matthew Stafford (Los Angeles Rams) | Aaron Rodgers (Green Bay Packers) | Daniel Jones (New York Giants) | Sam Darnold (Carolina Panthers) | Patrick Mahomes (Kansas City Chiefs) | Lamar Jackson (Baltimore Ravens) | Zach Wilson (New York Jets) | Tyrod Taylor (Houston Texans) |
| Russell Wilson (Seattle Seahawks) | Kirk Cousins (Minnesota Vikings) | Ryan Fitzpatrick (Washington Football Team) | Jameis Winston (New Orleans Saints) | Derek Carr (Las Vegas Raiders) | Ben Roethlisberger (Pittsburgh Steelers) | Mac Jones (New England Patriots) | Ryan Tannehill (Tennessee Titans) |
Prescott vuonna 2016
Pauline Musters

Pauline Musters normaalikokoisen miehen vieressä.
Pauline Musters (26. helmikuuta 1876 – 1. maaliskuuta 1895) on Guinnessin ennätysten kirjan mukaan lyhin koskaan mitattu nainen. Hänen pituudekseen saatiin ruumiinavauksessa 61 cm.
Musters syntyi 30 cm pitkänä Alankomaissa ja menehtyi 19-vuotiaana New Yorkissa. Kuolinsyyt olivat keuhkokuume ja meningiitti. Musters oli yhdeksän vuoden iässä ollut ainoastaan 55 cm:n pituinen ja 1,5 kg:n painoinen.
Parhaat (Esko Rahkonen, 1980)

| Parhaat Esko Rahkonen |
| --- | --- | --- |

Parhaat
Kokoelmalevyn tiedot
 Julkaistu: 1980
 Formaatti: LP
 Levy-yhtiö: CBS
Esko Rahkosen muut julkaisut
| Rakkauden polkuja 1980 | Parhaat 1980 | Paljon sanomatta jää 1980 |
Parhaat on suomalaisen Esko Rahkosen kokoelma-albumi vuodelta 1980.
Kappaleet

Ei erossa yhtään iltaa
Erottamattomat
Hengähä tok
Juhannusruusut
Kotiseutu pohjolassa
Kulkurin tango
Lapsuusajan maisemissa
Muistojeni kehtolaulu
Onnen kyynel
Päivin illoin
Syvä kuin meri
Tallinnan laulu
Yksinäisyys
Yön musta tango
Pauline Moran

| Pauline Moran> Henkilötiedot |
| --- | --- |
Syntynyt: 26. elokuuta 1947 (ikä 77) Blackpool, Lancashire, Englanti, Yhdistynyt kuningaskunta
Ammatti:  näyttelijä, juontaja, astrologi
Näyttelijä
Aktiivisena:  1975–
Aiheesta muualla
IMDb
Pauline Moran (s. 26. elokuuta 1947 Blackpool, Lancashire, Englanti, Yhdistynyt kuningaskunta) on brittiläinen näyttelijä, juontaja ja astrologi. Hänet tunnetaan parhaiten neiti Lemonin roolista Agatha Christien menestysromaaneihin perustuvassa televisiosarjassa Hercule Poirot.
Paul Horner

Paul Horner (1978 – 18. syyskuuta 2017 Laveen, Phoenix, Arizona) oli yhdysvaltalainen yhteiskunnallinen vaikuttaja, joka kirjoitti tietoisesti paikkansapitämättömiä uutisia sanojensa mukaan satiirisella tarkoituksella.
Horner varttui Minnesotassa ja muutti teini-ikäisenä Arizonaan. Hän teki poliittisia pilapiirroksia jo hyvin nuorena. Horner tuli pidätetyksi Chandlerissa vuonna 2011 ja hänen hallustaan löydettiin yli 15 000 dollarin arvosta lääkeaineita ja huumeita. Hänet tuomittiin neljän kuukauden vankeusrangaistukseen. Horner ylläpiti muun muassa National Report -sivustoa. Hän levitti väärää tietoa vähintään kuuden vuoden ajan. Vaikka hän perusteli tätä satiirilla, muun muassa Eric Trump jakoi hänen väitteitään, joiden mukaan Donald Trumpia vastustaneille mielenosoittajille olisi maksettu 3 000 dollaria. Horner väitti myös Barack Obamaa sekä homoksi että muslimiradikaaliksi. Horner oli sanojensa mukaan ilahtunut siitä, että muun muassa Fox News käytti uutisoinnissaan joitain hänen Obamasta esittämiään väitteitä. Monilla Hornerin perustamista sivustoista oli legitiimiyteen viittaavia nimiä. Hornerin mukaan hänen sivustonsa saivat Trumpin kannattajien jatkuvan huomion eivätkä hänen sanojensa mukaan Trumpin kannattajat tarkistaneet faktoja. Kun Hornerilta kysyttiin, halusiko hän kohdistaa valeuutisia Hillary Clintonin tukijoille auttaakseen Trumpia, hän vastasi ”vihaavansa” Trumpia. Horner sai nettisivuistaan mainostuloja ja kertoi suunnanneensa ”uutisointinsa” konservatiiveille, koska hän uskoi sen olevan tuottoisampaa. Sanojensa mukaan Horner pyrki toiminnallaan kouluttamaan tai valistamaan ihmisiä. Hän uskoi Trumpin tulleen valituksi takiaan.
Horner työskenteli myös standup-koomikkona ja juonsi Phoenixissa komediaohjelmaa Mystery Show. Hän piti Phoenixin kodittomia auttanutta Sock It Forward -hyväntekeväisyysjärjestöä. Horner löydettiin kuolleena 38-vuotiaana. Perheenjäsenet väittivät hänen väärinkäyttäneen reseptilääkkeitä ja sheriffin toimiston mukaan paikan päältä saatu todistusaineisto viittasi tapaturmaiseen yliannostukseen.
PDP-10

| PDP-10 |
| --- | --- |
 DECsystem-10 KI-10
Valmistaja:  Digital Equipment Corporation
Tuoteperhe:  Programmed Data Processor
Tyyppi:  suurtietokone
Julkaistu:  1967
Valmistus lopetettu:  1983
Osa KL10-suorittimella varustettua DECsystem-10-järjestelmää. Kuvassa tietokoneen pääyksikön (kolme ensimmäistä kaappia/kabinettia) lisäksi myös MH10-keskusmuistiyksiköitä.
KL10-suorittimien ”esitietokoneena” käytetty PDP-11/40.
PDP-10 (lyhenne sanoista Programmed Data Processor) oli Digital Equipment Corporationin 36-bittinen suurtietokone, jota valmistettiin eri malleina (muun muassa DECsystem-10, DECSYSTEM-20 ja niiden eri alamallit) 1960-luvulta 1980-luvulle. Siitä tuli varsin suosittu erityisesti Yhdysvaltain akateemisessa maailmassa, ja se oli yksi niistä koneista, jotka käytännössä popularisoivat tietokoneiden osituskäytön 1970-luvulla; aikaisemmin tietojenkäsittelyä oli suoritettu lähinnä eräajoina. Koneen tunnetuimpia käyttöjärjestelmiä ovat ITS, TENEX, TOPS-10 ja TOPS-20.
Historiaa

PDP-10-arkkitehtuurin pääsuunnittelija oli insinööri Alan Kotok, ja se sai vaikutteita PDP-6:sta, Digitalin edellisestä 36-bittisestä koneesta. Ensimmäiset PDP-10-mallit esiteltiin vuonna 1967. Ne perustuivat KA10-suorittimeen, jossa oli käytännössä sama käskykanta kuin PDP-6:ssa. Käyttöjärjestelmänä koneissa toimi Digitalin oma, PDP-6:ta varten alun perin kehitetty "Monitor", joka myöhemmin nimettiin TOPS-10:ksi.
DECsystem-10 esiteltiin vuonna 1971 ja uusi suoritin, KI10, seuraavana vuonna. KL10, PDP-10:n pääsuorittimista tehokkain (Digitalin mukaan neljä kertaa KA:ta nopeampi), esiteltiin puolestaan 1974. Aikaisemmista PDP-10-suorittimista poiketen sen käskykanta oli mikrokoodattu, ja se käytti PDP-11-minitietokonetta eräänlaisena esitietokoneena, muun muassa itsensä käynnistämiseen.
DECSYSTEM-20 esiteltiin vuonna 1976. Se perustui KL10-suorittimeen, ja käyttöjärjestelmänä pyöri TOPS-20. Kaksi vuotta myöhemmin Digital esitteli KS10-suorittimen ja siihen perustuvan huokean DECsystem-2020-tietokoneen. KS10 jäi PDP-10-perheen viimeiseksi varsinaiseksi pääprosessoriksi. Vuosikymmenen vaihteessa Digital käynnisti Jupiter-hankkeen, jonka tarkoituksena oli uuden PDP-10-järjestelmän kehittäminen, mutta se keskeytettiin. Vuonna 1983 yhtiö lakkautti virallisesti koko PDP-10-tuotelinjan, lähinnä kilpailevan 32-bittisen VAX-arkkitehtuurin hyväksi.
Aiheesta muualla

Kuvia tai muita tiedostoja aiheesta PDP-10 Wikimedia Commonsissa
Joe Smithin PDP-10-sivu (Arkistoitu – Internet Archive) (englanniksi)
DIGITAL Computing Timeline: PDP-10 (englanniksi)
Vanhoja teknisiä dokumentteja, Bitsavers.org (englanniksi)
Alt.sys.pdp10 -uutisryhmä (englanniksi)
Flip-chip -moduuli DEC KA-10:stä.
Pauline Parmentier

| Pauline Parmentier |
| --- | --- |

Henkilötiedot
Syntynyt: 31. tammikuuta 1986 (ikä 38)
Kansalaisuus:   Ranska
Tennispelaaja
Pituus:  175 cm
Paino:  65 kg
Kätisyys:  oikea
Ammattilaisena:  2000–
Palkintorahat:  3 788 336 USD
Kaksinpeli
Paras sijoitus:  40. (21.7.2008)
Turnausvoittoja:  4
Voitot/tappiot:  474–444
Grand Slam -turnauksissa
Australian avoimet:  2. kierros (2008, 2012, 2017)
Ranskan avoimet:  4. kierros (2014)
Wimbledon:  2. kierros (2008, 2009, 2011)
Yhdysvaltain avoimet:  3. kierros (2012)
Nelinpeli
Paras sijoitus:  89. (30.4.2012)
Voitot/tappiot:  79–141
Aiheesta muualla
ITF
WTA
Pauline Parmentier (s. 31. tammikuuta 1986 Cucq) on ranskalainen tennispelaaja.
Parmentier pääsi toiselle kierrokselle Yhdysvaltoin avoimissa 2007 voittamalla Tatjana Malekin. Toisella kierroksella hän hävisi Martina Hingisille. Hänen paras Grand Slam -saavutuksensa on pääsy neljännelle kierrokselle Ranskan avoimissa 2014.
Parmentier on voittanut neljä WTA-turnausta kaksinpelissä. Ensimmäinen voitto tuli 6. lokakuuta 2007 Taškentissa, Uzbekistanissa, jolloin finaalivastus oli Viktoryja Azarenka. Toinen turnausvoitto tuli 20. heinäkuuta 2008 Bad Gasteinissa, Itävallassa, jolloin finaalivastus oli Lucie Hradecká. Semifinaalissa Parmentier voitti ykköseksi sijoitetun Ágnes Szávayn 6–4, 6–2. Seuraavat turnausvoittonsa hän saavutti vasta vuonna 2018, kun hän huhtikuussa voitti Istanbulin loppuottelussa Polona Hercogin ja syyskuussa Quebec Cityn loppuottelussa Jessica Pegulan.
Oulunseudun Nuorisoasuntoyhdistys

Oulun seudun Nuorisoasuntoyhdistys ry eli OsNa tai OSNA ry on Oulun alueella toimiva yleishyödyllinen yhteisö, joka tarjoaa vuokra-asuntoja ja asumisen sisältöpalveluita. OsNa ry on Nuorisoasuntoliitto ry:n (NAL) jäsenjärjestö. OsNa on toiminut vuodesta 1991 ja yhdistyksen jäseninä on oululaisia nuoriso-, opiskelija- ja muita järjestöjä ja yksityishenkilöitä. Pääkohderyhmä ovat työssäkäyvät ja työelämään hakeutuvat 18-29-vuotiaat nuoret aikuiset.
Asunnot

OsNalla on tällä hetkellämilloin? kuudessatoista kohteessa yhteensä 715 asuntoa. OsNalla on myös yhteiset kohteet Oulun Kuurojen yhdistyksen ja Nuorten Ystävien kanssa. Asuntoja haetaan asuntohakemuksella OsNan sivuston kautta. Asuntoja rakennuttaa ja isännöi OsNan osaksi omistama Oulun Moniasunnot Oy ja kiinteistöhuollon tuottaa Oulun Perusisännät Oy.
Sisältöpalvelut

Asumisen sisältöpalveluita ovat asumisohjaus, asumisneuvonta ja asukastoiminnan tukeminen. Sisältöpalveluita on toteutettu vuodesta 2000 RAY:n (Raha-automaattiyhdistys) projektirahoituksen ja kohdennetun toiminta-avustuksen turvin.
Aiheesta muualla

Oulun seudun Nuorisoasuntoyhdistys -verkkosivut
Pauline Peyraud-Magnin

Pauline Peyraud-Magnin
Pauline Peyraud-Magnin (s. 17. maaliskuuta 1992) on ranskalainen jalkapalloilija. Hän on pelipaikaltaan maalivahti. Hän on pelannut Ranskan naisten maajoukkueessa ennen EM-kilpailujen 2022 alkua 26 ottelua. MM-kilpailuissa 2019 hän oli varamaalivahtina.
Peyraud-Magnin on vuodesta 2021 edustanut italialaista Juventusta. Aiemmin hän on pelannut pitkään Lyonissa, välillä kauden 2014–2015 Issyssä, kauden 2015–2016 Saint-Étiennessä ja kauden 2016–2017 Marseillessa sekä kaudet 2018–2020 englantilaisseura Arsenalissa ja kauden 2020–2021 espanjalaista Atlético Madridissa.
Pauline MacMillan Keinath

| Pauline MacMillan Keinath> Henkilötiedot |
| --- | --- |
Syntynyt: 31. heinäkuuta 1934 (ikä 90) Hennepinin piirikunta, Minnesota, Yhdysvallat
Muut tiedot
Omaisuus:  7,4 miljardia dollaria (3/2018)
Yritys:  Cargill
Pauline MacMillan Keinath (s. 31. heinäkuuta 1934) on  yhdysvaltalainen miljardööriperijätär. Hän edustaa Cargill-suvun neljättä sukupolvea ja omistaa noin 11 prosenttia perheyhtiönä toimivasta yhdysvaltalaisesta Cargill -suuryhtiöstä. Yhdysvaltalainen talousjulkaisu Forbes arvioi maaliskuussa 2018 McMillan Keinathin varallisuudeksi 7,4 miljardia dollaria.
Cargill oli alkujaan Iowan rautatien äärellä sijainnut viljavarasto, jonka MacMillan Keinathin isoisoisä William W. Cargill, skotlantilaisen merikapteenin poika, perusti vuonna 1865. Siitä on kasvanut Yhdysvaltain suurin yksityisesti omistettu yhtiö, jonka kotipaikka on Minnesotan osavaltion Wayzata. Erityisesti maataloustuotteiden tuotantoa ja kauppaa harjoittava yrityskonserni teki keväällä 2017 päättyneeltä tilivuodelta noin 110 miljardin dollarin liikevaihdon. Cargill-suku piti hallussaan noin 87,2 prosenttia yhtiön osakkeista.
MacMillan Keinath on naimisissa ja hänellä on neljä lasta. Hän asuu St. Louisissa, Yhdysvaltain Missourin osavaltiossa.
Oulunsalon seurakunta

| Oulunsalon seurakunta |
| --- | --- |

 tunnus :  sijainti 
 Oulunsalon kirkko
Tunnustuskunta:  evankelis-luterilainen
Hiippakunta:  Oulun hiippakunta
Rovastikunta:  Oulun tuomiorovastikunta
Pääkirkko:  Oulunsalon kirkko
Perustettu:  1904
Jäsenmäärä:  7 927 (2021)
– Osuus asukkaista:  79,4 %
Kirkollisvero:  1,30 %
Kirkkoherra:  Petri Satomaa
Verkkosivusto
Infobox OKNimi-testi OK: 
Oulunsalon seurakunta on yksi Oulun seurakuntayhtymän seitsemästä seurakunnasta. Se on seurakuntayhtymän seurakunnista kooltaan pienin. Seurakunnan kirkkoherrana toimii Petri Satomaa. Oulun seurakuntayhtymän jäsenseurakunnat kuuluvat Oulun hiippakuntaan.
Oulunsalon seurakunnasta tuli osa Oulun seurakuntayhtymää Oulun kuntaliitoksen myötä 1.1.2013. Oulunsalon seurakunnan jäsenten keski-ikä on vain vähän yli 30 vuotta.
Herätysliikkeet

Oulunsalon seurakunta kuuluu muun Pohjois-Pohjanmaan tavoin vanhoillislestadiolaisuuden keskeisimpään kannatusalueeseen. Oulunsalon alue on Oulun ympäristön tavoin liikkeen voimakasta yhtenäisen kannatuksen aluetta. Oulunsalon alueella sekä vanhoillislestadiolaisten kannattajamäärä että suhteellinen osuus paikkakunnan väestöstä on korkea.
Papisto

Seuraavat henkilöt ovat toimineet Oulunsalon seurakunnan kirkkoherroina:
Papisto > Kirkkoherrat

1911–1950: Johan Merenheimo
1951–1956: Eino Pietilä
1957: Viljo Mikkonen
1959–1972: Lenna A. Pellikka
1972: vt. Kauko Ahola
1972–2013: Pekka Kinnunen
2003–2014: Tapio Kor­tes­luo­ma
2014–: Petri Satomaa
Parhaat – 20 suosikkisävelmää

Parhaat – 20 suosikkisävelmää on kokoelmalevysarja, jonka osia ovat muun muassa:
Parhaat – 20 suosikkisävelmää (Eero Avenin albumi), 1997
Parhaat – 20 suosikkisävelmää (Eija Kantolan albumi), 1997
Parhaat – 20 suosikkisävelmää (Kikan albumi), 1997
Parhaat – 20 suosikkisävelmää (Sauli Lehtosen albumi), 1998
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Parhaat – 20 suosikkisävelmää”, voi hakea sivunnimihaulla, laajalla sivunnimihaulla tai tekstihaulla.
Paciano Aniceto

Paciano Aniceto
Paciano Basilio Aniceto (s. 9. maaliskuuta 1937 Santa Ana) on filippiiniläinen roomalaiskatolinen arkkipiispa. Hänet vihittiin papiksi San Fernandon hiippakuntaan 23. joulukuuta 1962 ja nimitettiin Tuguegaraon arkkihiippakunnan vihkipiispaksi sekä Tlosin titulaaripiispaksi 7. huhtikuuta 1979. Piispaksi vihkiminen seurasi 27. toukokuuta. Pääkonsekraattorina toimi paavi Johannes Paavali II, jota avustivat Duraisamy Simon Lourdusamy ja Eduardo Martínez Somalo.
Aniceto sai 20. lokakuuta 1983 nimityksen Iban piispaksi ja 31. tammikuuta 1989 San Fernandon arkkipiispaksi.
Aiheesta muualla

Kuvia tai muita tiedostoja aiheesta Paciano Aniceto Wikimedia Commonsissa
Pajtim Kasami

| 0 | 1 | 2 | 3 |
| --- | --- | --- | --- |

Henkilötiedot
Syntymäaika: 2. kesäkuuta 1992 (ikä 32)
Syntymäpaikka: Andelfingen, Sveitsi
Pelipaikka: keskikenttäpelaaja
Pituus: 188 cm
Seura
Seura:  Sion
Pelinumero: 7
Junioriseurat
2003–2006:  Winterthur
2006–2009:  Grasshopper
2008–2009: →  Liverpool
2009–2010:  Lazio
Seurat
| Vuodet | Seura | O | (M) |
| 2010 |  Bellinzona | 10 | (2) |
| 2010–2011 |  Palermo | 14 | (0) |
| 2011–2014 |  Fulham | 38 | (3) |
| 2012–2013 | →  Luzern | 16 | (1) |
| 2014–2017 |  Olympiakos | 44 | (6) |
| 2016–2017 | →  Nottingham Forest | 25 | (2) |
| 2017– |  Sion | 29 | (8) |
Maajoukkue
| 2010–2014 |  Sveitsi U21 | 31 | (6) |
| 2013– |  Sveitsi | 12 | (2) |
 Seurajoukkueuran tilastot kattavat vain kansalliset sarjat, päivitetty 22. elokuuta 2018.  Maajoukkueuran tilastot päivitetty 22. elokuuta 2018.
Pajtim Kasami (s. 2. kesäkuuta 1992 Andelfingen, Sveitsi) on sveitsiläis-makedonialainen jalkapalloilija, joka edustaa sveitsiläistä jalkapalloseura Sionia. Kasami on keskikenttäpelaaja.
Patricia Ja Lee

| Patricia Ja Lee |
| --- | --- |

Henkilötiedot
Syntynyt: 19. heinäkuuta 1975 (ikä 49)
Ammatti:  näyttelijä
Näyttelijä
Taiteilijanimet:  P. J. Lee Pajama Lee Pee Jay Lee Pillow Jam Lee
Aktiivisena:  1997–
Merkittävät roolit:  Cassie Chan (Power Rangers in Space)
Aiheesta muualla
IMDb 
Patricia Ja Lee (s. 19. heinäkuuta 1975) on yhdysvaltalainen näyttelijä, joka tunnetaan roolistaan Cassie Chanina televisiosarjassa Power Rangers in Space.
Ura

Lee syntyi Yhdysvalloissa ja on taustaltaan korealainen. Hän kiinnostui näyttelemisestä nuorella iällä ja näytteli aluksi teatterin parissa sekä teki hetken aikaa mallin töitä teini-ikäisenä. Lee opiskeli psykologiaa Kalifornian yliopistossa[lähde? ] ja kävi muutaman karate kurssin Japanese Karate Associationissa. Tuolloin hän sai myös ensimmäisen televisioroolin Power Rangers Turbossa vuonna 1997, jolloin Lee tuli Catherine Sutherlandin tilalle uudeksi Vaaleanpunaiseksi Rangeriksi. Alun perin hän koe-esiintyi Keltaisen Rangerin roolia varten. Lee näytteli roolissa myös Power Rangers in Spacessa vuonna 1998, jolloin Lee päätyi tekemään myös äänirooleja animaatioihin dubatessaan sivurooleja animesarjaan Fushigi Yûgi, sekä OVAan Battle Athletes. Power Rangersin jälkeen hän on tehnyt enimmäkseen dubbausrooleja animeen ja esiintynyt muutamissa elokuvissa, kuten Dei seung chui keung (2001) ja Hollywood Kills (2006), sekä muutamissa televisiomainoksissa.
Aiheesta muualla

Patricia Ja Lee TV.comissa (englanniksi)
Patricia Ja Lee CrystalAcidsissa (englanniksi)
Peisandros Spartalainen

Peisandros (m.kreik. Πείσανδρος, lat. Peisander; 400-luku–395 eaa.) oli spartalainen laivaston päällikkö Korintin sodan aikana. Hän oli Spartan kuningas Agesilaos II:n velipuoli. Vuonna 395 eaa. Agesilaos nimitti kokemattoman Peisandroksen johtamaan Spartan laivastoa Aigeianmerellä. Ateenalaisen Kononin johtama persialainen laivasto kukisti kuitenkin spartalaiset samana vuonna käydyssä Knidoksen taistelussa. Peisandros menehtyi taistelussa.